24PES-15

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Ángel Ansa Echegaray jaunak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

Tafallako Udalaren Osoko Bilkurak honako mozio hau onetsi zuen 2020ko azaroaren 17an:

1. Nafarroako Gobernuari eta, bereziki, Lurralde Kohesiorako Departamentuari eskatzen diogu Tafallaren eta Erriberriren artean bidegorri bat egiteko aukera azter dezan.

2. Nafarroako Gobernuari eskatzen diogu azpiegitura hori egiteko aurrekontua zuzki dezan, Gobernuak arlo horretan egindako apustuari esker argia ikusten hasiak diren beste bidegorri batzuen kasuan bezala.

3. Mozio hau Nafarroako Gobernuko Lurralde Kohesiorako Departamentuari eta hedabide guztiei igorriko zaie. Bozketa egin egin eta mozioa aho batez onetsi da.

1.- Lurralde Kohesiorako Departamentuak egin al du eskatu zaion azterlan hori?

2.- Egin ez baldin badu, zergatik ez da egin? Egitea aurreikusten al duzue?

3.- Azpiegitura hori egiteko aurrekonturik zuzkitu al da mozioa onetsi zenetik onetsitako Nafarroako aurrekontu orokorren batean?

4.- Lurralde Kohesiorako Departamentuaren asmoen artean al dago azpiegitura hori egitea?

Iruñean, 2024ko urtarrilaren 15ean

Foru parlamentaria: Ángel Ansa Echegaray